Alina Bădic și invitatul ei, Lucreţiu Tudoroiu, au vorbit în emisiunea „360 de grade” despre perioada pe care o traversăm, una încărcată de mesaje, dar și întunecată, în care trebuie să fim ceva mai prudenți decât de obicei, căci se pot manifesta dușmani ascunși.
„Trăim într-o perioadă în care forțele răului, să le spunem pe nume, se activează într-un mod înspăimântător și e doar începutul. Nu vreau să creez panică, dar e o activare fără precedent a forțelor răului și să ne așteptăm ca de acum până la finrle lunii viitoare să asistăm la un crescendo al acestui asalt, pentru ca apoi va fi o acalmie și un reflux. Nu înseamnă că va curge lapte și miere, dar nu va fi la fel de intens.
Se vede în întreaga lume. Noi, în România, suntem mai feriți, dar suferim aceleași efecte de la nivel global”, a susținut Lucrețiu Tudoroiu.
La rândul ei, Alina Bădic a precizat că tot ce se întâmplă în această perioadă are „o componentă mesaj pentru noi” și „există agresiuni de tot felul”.
„Trebuie să ne unim forțele și să mergem într-o anumită direcție. E o perioadă în care dacă nu ai direcție și energia nu e foarte ferm dirijată, putem să pierdem trenul, cum se spune. (…)
Aceasta a atras apoi atenția că, din cauza unor certuri apărute din senin, s-ar putea să nu mai fim atenți la adevărații dușmani, unii tăcuți și ascunși, cei care sunt cu adevărat un pericol. În unele situații, dușmanii putem fi chiar noi prin greșelile pe care le facem, anumite imprudențe, viciile pe care le avem sau deciziile greșite pe care le luăm. Prin urmare, e nevoie de un plus de prudență.